Държавен вестник, бр. 96, 2025 г., стр. 224

СТР.  224	
Д Ъ Р Ж А В Е Н  В Е С Т Н И К 	
БРОЙ  96
договорените между свързаните лица ценови 
условия с принципа на независимите пазарни 
отношения се оценява с оглед на всички от­
носими факти и обстоятелства, включително 
надеждността на използваната информация и 
обосноваността на направените допускания 
относно икономически значимите рискове 
и очакваните икономически ползи, както и 
възможностите за последваща проверка на 
използваната информация и направените 
допускания.
(2) Когато се установи, че договорените 
между свързаните лица ценови условия не 
осигуряват достатъчна защита за страните по 
контролираната сделка срещу рискове, поро­
дени от високата несигурност относно стой­
ността на нематериалното благо, условията 
на контролираната сделка може да се оценят, 
като се вземат предвид и ефектите от подхо­
дящи защитни клаузи, които са договорени 
или биха били договорени между независими 
лица при съпоставими обстоятелства.
(3) В зависимост от фактите и обстоя­
телствата на конкретния случай защитните 
клаузи по ал. 2 може да включват:
1. по-кратък срок на действие на договор­
ните условия;
2. клауза за предоговаряне на ценовите 
условия;
3. клауза за плащане под условие, опре­
деляща времето или размера на плащане в 
зависимост от настъпването на определено 
събитие или постигането на определен резултат 
(например променлива ставка за авторски и 
лицензионни възнаграждения в зависимост от 
различни обеми на реализирани продажби).
Чл. 52. (1) Независимо от чл. 17 инфор­
мация за реалните финансови резултати от 
контролирана сделка с трудно за оценяване 
нематериално благо може да се използва с цел 
установяване дали ценовите условия на кон­
тролираната сделка съответстват на условията, 
които биха били договорени в съпоставима 
неконтролирана сделка, включително за:
1. проверка на надеждността на инфор­
мацията, използвана при определянето на 
ценовите условия на контролираната сделка;
2. проверка на обосноваността на направе­
ните допускания при определянето на ценовите 
условия на контролираната сделка;
3. установяване или изясняване на разумно 
предвидими събития и други рискове, които 
свързаните лица са могли или е трябвало да 
вземат предвид при определянето на ценовите 
условия на контролираната сделка;
4. установяване дали независими лица биха 
договорили защитни клаузи по чл. 51, ал. 2 
при съпоставими обстоятелства.
(2) Алинея 1 не се прилага, когато е изпъл­
нено поне едно от следните условия:
1. представени са:
а) подробна информация относно прогнози­
те и данните, въз основа на които са определени 
ценовите условия на контролираната сделка, 
включително начина, по който съответните 
рискове са отчетени при изчисляването на 
цената;
б) надеждна обосновка на направените 
допускания за разумно предвидими събития 
и други рискове и вероятността за тяхното 
проявление, и
в) надеждни доказателства, че което и да е 
значимо различие между финансовите прогно­
зи и действителните резултати се дължи на: 
аа) обстоятелства или събития, настъпили 
след определянето на ценовите условия на 
контролираната сделка, които не би могло 
да бъдат предвидени от свързаните лица към 
момента на сключване на сделката, или 
бб) настъпването на предвидими резултати, 
вероятността за което не е била значително 
подценена или надценена към момента на 
сключване на сделката;
2. което и да е значимо различие между 
финансовите прогнози и действителните ре­
зултати, посочено в т. 1, буква „в“, не води 
до отклонение с повече от 20 % в размера на 
възнаграждението в контролираната сделка, 
или
3. изтекъл е период от 5 години, считано 
от края на годината, в която нематериалното 
благо е започнало да генерира приходи от 
несвързани лица за приобретателя, и в който 
период което и да е значимо различие, посо­
чено в т. 1, буква „в“, не е по-голямо от 20 % 
спрямо съответните финансови прогнози за 
същия период.
(3) При прехвърлянето или предоставянето 
на трудни за оценяване нематериални блага, 
които могат да имат повече от едно приложе­
ние, условията по ал. 2, т. 2 и 3 се разглеждат 
отделно за всяка нова търговска реализация 
на нематериалното благо.
Раздел III
Особени правила при определяне на пазарните 
цени при финансови сделки
Чл. 53. (1) При анализа по чл. 3, ал. 1, т. 1 
икономически значимите характеристики 
на финансова сделка между свързани лица, 
включително нейните форма и стойност, се 
идентифицират и оценяват, като се вземат 
предвид перспективите на всяка от страните 
по сделката.
(2) За целите на ал. 1 преценката дали 
контролирана сделка, от която произтича 
лихвоносно задължение за едната страна, 
може да бъде частично или изцяло преквали­
фицирана в друг вид сделка, се основава на 
задълбочен анализ на всички относими факти 
и обстоятелства, които може да включват:
1. реално съществуващи алтернативни 
възможности на кредитора за инвестиции с 
оглед на поетите икономически значими рис­
кове в контролираната сделка и очакваната 
възвръщаемост от тази сделка;